สวัสดีค่ะคืออยากสอบถามเกี่ยวกับเลือดที่ออกทางช่องคลอดแต่ไม่ใช่ประจำเดือนค่ะ คืนวันนั้นได้มีอะไรกับแฟนแล้วตื่นมาเข้าห้องน้ำ หลังทำธุระคือมันมีเลือดไหลออกมาด้วยค่ะ มีอาการหน่วงท้องร่วมด้วยนิดหน่อย และก่อนหน้านั้น2-3ได้ทานยาคุมฉุกเฉินไปด้วยค่ะ แบบนั้เกิดจากสาเหตุอะไรได้บ้างคะ ตั้งครรภ์หรือป่าว
สวัสดีค่ะ หากก่อนที่จะมีเลือดออกจากช่องคลอด ได้ทานยาคุมฉุกเฉินไป เลือดที่ออกจากช่องคลอด ก็น่าจะเกิดจากผลของยาคุมฉุกเฉินได้ค่ะ อย่างไรก็ตาม หากเลือดที่ออกมีปริมาณเล็กน้อยและออกเพียงแค่ 1 วัน อาจมีโอกาสเป็นเลือดล้างหน้าเด็กได้ดังนั้น หากจะให้แน่นอน ว่ามีการตั้งครรภ์หรือไม่ ก็ควรตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วนาน 2 สัปดาห์ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ